12. schôdza NR SR - 16.deň - A. dopoludnia
Dátum: 2024-05-21
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

20. Ďakujem veľmi pekne. Milé kolegyne, milí kolegovia, chcem teda ešte zopakovať to, čo som hovoril pred viacerými dňami, pretože uplynul odvtedy čas. Tento zákon nie je v prospech občanov, tento zákon je v prospech ľudí, ktorí chcú zarobiť na drevnej, drevnej hmote, ktorú opäť budeme vyvážať niekde vonku. Som o tom hlboko presvedčený, pretože v tomto zákone zvyšujeme alebo navyšujeme výrub stromov, ktoré majú v stotridsiatich centimetroch objem 80 cm. Trvalé trávnaté porasty tu niektoré rástli vyše 100 rokov a na týchto plochách sú naozaj už lesy. To už nie sú kríky, to už nie sú malé plochy, to už nie sú nejaké malé dreviny. Toto je spôsob, ako môžeme naozaj tieto lesy vyťažiť a zarobiť na drevine. No nie my, ale niekto. Je veľmi dôležité povedať, že každý jeden občan Slovenskej republiky má teraz právo si svoje trvalé trávnaté porasty vyčistiť, ako chce. Ako chce. Ja som to urobil za dva mesiace, za dva mesiace mi to trvalo, pán minister. Dva mesiace, odkedy som dal žiadosť. Musel som, samozrejme, nechať na tých trvalých trávnatých pozemkoch stromy, ktoré mali nad, vo výške 130 cm objem väčší ako 40 cm. To je zhruba, pre divákov, to je zhruba asi takto. (Rečník naznačil rukami veľkosť.) Teraz ideme rúbať stromy, ktoré majú zhruba objem takýto. (Rečník naznačil rukami väčšiu veľkosť.) A z toho sú už naozaj pekné dosky. Ale vrátim sa k tomu, že naozaj vieme a občania majú legislatívne možnosti na to, ako si vyčistiť svoje trvalé trávnaté porasty, ak chcú na tých trvalých trávnatých porastoch chovať ovečky, chovať kravičky, prípadne tam chcú na tých trvale trávnatých porastoch mať lúku, ktorú budú kosiť a z tej budú mať seno, ktoré môžu predávať. Ja nie som presvedčený o tom, že by trval trávnaté porasty na pozemkoch, ktoré patria štátu, niekto vyčistil kvôli tomu, aby sme tam chovali ovečky, aby sme tam chovali kravičky a aby sme tam mali lúku. Žiaľbohu, do tohto zákona spadajú aj také oblasti, lebo tento zákon hovorí, že vyčistíme trvalé trávnaté porasty, aby sme videli medveďa, tak do tohto zákona spadajú aj oblasti, kde vôbec sa medveď ani nenachádza, ale môžte si niekde pri Komárne vyčistiť krásne veľké stromy, teda nie my, ale, ale hlavne štát. Lebo opakujem, budem to opakovať stále, občan na svojich pozemkoch si môže trvalé trávnaté porasty vyčistiť sám. Vľmi legálne a nie je to, žiadne dva-tri roky vôbec to netrvá. Určite je potreba zbadať medveďa. Ale vy, čo ste z dedín, vy, čo ste z, vy, čo ste z vidieka, viete, že na tomto vidieku sa tie trvalé trávnaté porasty nachádzajú za dedinou. No a na týchto trvale trávnatých porastoch sú niekde náletové plochy, ale to sú v drvivej väčšine, v drvivej väčšine súkromné pozemky, ktoré občania, ktoré občania nečistia a majú na to dôvod, prečo si to nečistia. Je to súkromný majetok a ja nechcem, aby mi štát zasahoval do môjho, do môjho majetku. Keď tam chcem mať na tých trvale trávnatých porastoch les, čo mám na to právo... (rečník na chvíľu zmĺkol), ja mám na to právo ako občan, no tak tam budem mať les. Ja nechcem, aby mi štát diktoval, že teraz treba tieto stromy vypíliť. Ale viete, tie stromy zostanú mne. Tu sa jedná naozaj o štátne, štátne plochy, na ktorých bude niekto zarábať. Pán Malatinec tu hovoril o tom, že ľudia si chcú vyčistiť ornú pôdu. No, ja v mojom okolí, v mojom okolí nepoznám, nepoznám naozaj, žeby niekde bola zarastená orná pôda. Všetku ornú pôdu, ktorú obhospodarujú a chcú obhospodarovať, tak si poľnohospodári vyčistili. Tu sa naozaj jedná len o trvalé trávnaté porasty, ktoré sú zarastené náletovou drevinovou hmotou. Viete, keď v minulosti ste videli tie vlaky, ktoré išli do zahraničia plné dreva, nášho dreva, tak teraz to bude, teraz to bude možno ešte aj viac, pretože je obrovské množstvo trvale trávnatých porastov, na ktorých sú teraz stromy, ktoré majú vo výške meter tridsať väčší obvod ako 40 centimetrov. Sú tam stromy, ktoré majú väčší obvod, ako je 80 centimetrov. A teraz vás, sa vás pýtam, kto pôjde kontrolovať na tie trvalé trávnaté porasty, keď nejaká firma vyhrá zákazku na vyčistenie týchto plôch, kto pôjde skontrolovať, aké stromy sa tam vypílili vo výške 80 centimetrov. To vám už nikto nikdy nedokáže, keď sa to vypíli. A toto sa tu dialo. Toto sa tu dialo. Pre mňa je táto téma veľmi-veľmi citlivá, pretože aj ja mám pozemky, na ktorých mi vypílili, vypílili mi na trvale trávnatých porastoch mi vypílili stromy a stromy naozaj a už teraz vypílili stromy, ktoré mali obvod viac ako 90, ako 100 centimetrov, pretože neviem, či viete, ale neznalosť zákona ani mňa neospravedlňuje. Prišiel mi taký papier z Lesov Slovenskej republiky, kde bolo, že o moje trvalé trávnaté porasty sa bude starať urbár, urbár. Ja som proti tomu mohol protestovať, neprotestoval som. Žiaľbohu, je to moja chyba, ale vypílili mi na mojom pozemku moje, moje stromy. A oni si ich zobrali. Nedali ich mne, že tu máš, zober si ich. Dali ich, zobrali mi ich. Čiže toto je tiež jedna, jedna z vecí, ktorú chcem upozorniť občanov Slovenskej republiky, keď si chcete nechať na trvalých trávnatých porastoch to, čo tam máte, a chcete tam mať, chcete tam mať les, tak tento zákon vám to znemožní. Je to naozaj zásah aj do osobného vlastníctva, zásah do ústavného práva človeka slobodne sa rozhodovať. A skrývať to za to, že, keď vyčistíme kroviny, tak my zbadáme toho medveďa. Veď ešte raz vám opakujem. V každej dedine sú tie trvalé trávnaté porasty za dedinou a nemajú viac ako, ako 100, 200, 300 metrov. Tak potom už ten medveď sa, keď sa skryje o 200 metrov ďalej v tom, v tom hustom poraste lesnom, tak to už je, to je už niečo iné? Tam sa už môže skrývať? Ja hovorím, hovorím to aj pri problematike s medveďmi, najdôležitejšie je, aby sme prestali kŕmiť, aby sme prestali kdekoľvek prikrmovať, aby sme prestali vábiť zver, pretože zver je premnožená, či už raticová, či už medvede, či už diviačia, diviačia zver je premnožená. A my tú zver kŕmime. Nie, nie lesy, kde sa, alebo kroviny, kde sa skrývajú medvede, sú problém. Problém sme my ľudia, ktorí kŕmime zvieratá, ktorí kŕmime divú zver. My sme si z tých zvierat spravili domáce zvieratá, kde chodia tie zvieratá na kopy, vétriesky tam privezú... Nechcem ich vyrušovať. Privezú naozaj krmivo, ktoré nemá, ktoré nemá s prirodzeným krmivom pre zvieratá nič spoločné, nič spoločné. Nechcem jatriť situáciu, ale naozaj aj za mojím domom, za mojou chalupou 200 metrov vysypali opäť vlečku chleba, vlečku chleba. Takže tam už ten medveď môže chodiť, tam ten medveď sa môže kŕmiť. Prekrmujeme zvieratá. Na záver chcem ešte raz zopakovať, že trvalé trávnaté porasty sú naozaj zarastené dlhodobo, dlhodobo. Trvalé trávnaté porasty sú zarastené, sú zarastené roky. Niekde stovky rokov, niekde 50 rokov, ale vy viete veľmi dobre, že za tých 50 rokov vyrastú na tých trvalých trávnatých porastoch stromy. A o toto ide. Ide o tie stromy. Im nejde o tie kríčky, čo sú za dedinami, im nejde o tie, o tie krovinky, o tie, o tie ružičky, čo sú tam, o tie trnky, o tie šípky. To sa vyčistí rýchle. Im ide naozaj o obrovské množstvo, o státisíce stromov, ktoré tu narástli, ktoré tu vidia a ktoré môžu vyrúbať podľa tohto zákona úplne beztrestne. Ďakujem veľmi pekne. Prepáčte, že som vás vyrušoval, páni.